**poate strigătul**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poate ochii mei au greşit

văzând atâtea catarge pe ţărm

şi de-atunci

s-au rătăcit pe mare

poate mâinile mele au greşit

mângâind depărtarea

mai mult decât amintirile

şi de-atunci

stau împreunate

la un capăt de orizont

poate gândul meu a greşit

atunci când absenţa ta îi

dădea târcoale

şi de-atunci

a rămas răstignit

la o răscruce de drumuri

poate strigătul meu a greşit

cel mai mult

când a tăcut în hohote,

muşcându-şi lacrima

până la sânge